ན་ངག་གི་མཚོན་
ཐབས་ཤ་སྟག་རེད།
ལྷག་པར་དུ་ལེའུ་དང་པོའི་ཏིང་ངེ་འཛིན་དང་ལེའུ་
གཉིས་པའི་དཔེ་རྒྱན། གཟུགས་རྒྱན། འགོག་རྒྱན། སྲིད་པ་ཅན་གྱི་རྒྱན།
བསྡུས་བརྗོད། ཕུལ་བྱུང་། རབ་བཏགས། རྒྱུ། ཕྲ་མོ། ཆ། སྦྱར་བ།
སྐབས་མིན་བསྟོད་པ། ངེས་བསྟན་དང་། ལེའུ་གསུམ་པའི་གབ་ཚིག་གི་རྒྱན་
སོགས་ནི་ཆེས་ཕུལ་དུ་བྱུང་བའི་སྙན་ངག་གི་མཚོན་ཐབས་ཤ་སྟག་རེད་ལ།
ཁོ་བོའི་མཐོང་ཐོས་སུ་གྱུར་པའི་རྒྱལ་ཁབ་ཕྱི་ནང་གི་སྙན་ངག་གྲགས་ཅན་མང་
བོར་ཡང་རྒྱན་འདི་དག་ལ་སྦྱར་བ་ཡོད་ལ། སྙན་གྲགས་ཆེ་བའི 《 ཚངས་
དབྱངས་རྒྱ་མཚོའི་མགུར་གླུ 》 ཡང་རྒྱན་འདི་དག་གིས་བཅིངས་འདུག་པ་་་་་་་་་་
བཀླགས་པ་ཙམ་གྱིས་ཤེས་ཐུབ་ལ། སྙན་ངག་མེ་ལོང་ལས་བསྟན་པའི་རྒྱན་
འདི་དག་དང་རྩོམ་ལུས་ཚིགས་བཅད་ལས་སེམས་ཀྱི་ཚོར་འདུ་ཇི་བཞིན་དུ་་་་་་
མཚོན་མི་ཐུབ་པའང་འབྲི་མཁན་རང་གི་སྐྱོན་ཏེ། གཙོ་བོ་སྐད་ཆ་བཀོལ་སྤྱོད་
ཀྱི་ནུས་པ་དང་འབྲི་རྩལ་ལ་རག་ལས་པ་རེད། ཡང་ལ་ལས་བོད་ཀྱི་ཚིགས་
བཅད་སྙན་ངག་ལ“བཅིངས་པའི་སྙན་ངག”ཅེས་སྨོད་ཅིང་། སྙན་ངག་གི་
བཟང་ངན་ལུས་ཁོ་ནས་འབྱེད་ཐབས་བྲལ་པས། རྩོམ་མཁན་རང་ཉིད་ལ་
རག་ལས་ཤིངང་། གོང་གསལ་ལྟར 《 སྙན་ངག་མེ་ལོང 》 གིས་བོད་ཀྱི་སྙན་
496

•དཔྱད་རྩོམ་ཚངས་པའི་ཐིག་རིས།
གཞུང་ལ་བཀག་སྡོམ་བྱས་པར་སྨྲ་མཁན་མང་ཡང་། དོན་ངོ་མར་ང་ཚོས་
« སྙན་ངག་མེ་ལོང 》 ལས་བསྟན་པའི་རྒྱན་རྣམས་བེད་སྤྱོད་ཆ་ཚང་བ་ཞིག་་་་་་
བྱེད་ཐུབ་མེད་པར་སྙམ་སྟེ།
སློབ་དཔོན་དཎ་ཌིས « སྙན་ངག་མེ་ལོང 》 གི་
ལེའུ་གཉིས་པའི་གཟུགས་རྒྱན་གྱི་མཇུག་ཏུ། གཟུགས་ཅན་དཔེ་ཡི་རྣམ་རྟོག་
རྣམས།
།མཐའ་ཡོད་མ་ཡིན་དེ་ཡི་ཕྱིར།
།བློ་ལྡན་རྣམས་ལ་ཕྱོགས་ཙམ་
བསྟནན།
།མ་བརྗོད་རྗེས་སུ་དཔག་པར་བྱ།
།ཞེས་དང་གསལ་བྱེད་རྒྱན་གྱི་
མཇུག་ཏུ། རྣམ་པ་འདི་ཉིད་ཁོ་ན་ཡིས། །གསལ་བྱེད་ལ་ནི་རྣམ་རྟོག་པ། །
ལྷག་མ་རྣམས་ཀྱང་རྗེས་འགྲོ་ཡིས། །མཁས་པ་རྣམས་ཀྱིས་རྟོགས་པར་བྱ། །
ཞེས་དང་། འགོག་རྒྱན་གྱི་མཇུག་ཏུ། ཕྱོགས་འདི་ཉིད་ཀྱིས་རྣམ་པར་རྟོག།
གཞན་པ་དག་ཀྱང་དཔག་པར་ནུས། །ཞེས་དང་། ཁྱད་པར་བརྗོད་པའི་
རྒྱན་གྱི་མཇུག་ཏུ། རིམ་པ་འདི་ཡིས་གཞན་གྱི་ནི། །དབྱེ་བ་རྣམས་ཀྱང་
བརྟག་པར་བྱ། འགལ་བའི་རྒྱན་གྱི་མཇུག་ཏུ། དེ་ལྟར་རྒྱན་འདི་རྣམ་པ་
ནི།
།དུ་མ་ཉིད་དུ་རབ་རྟོགས་བྱ། །ཞེས་དང་། ཟོལ་བསྟོད་རྒྱན་གྱི་མཇུག་
ཏུ། ཟོལ་གྱིས་བསྟོད་པའི་རྣམ་པ་རྣམས། །རབ་ཏུ་རྒྱ་ཆེ་མཐའ་དང་
བྲལ། །ཞེས་དང་། ལེའུ་གཉིས་པའི་མཇུག་ཏུ། རྒྱ་ཆེ་མཐའ་ཡས་རབ་
བསྡུས་ཚད་དུ་གྱུར་པ་ཡི། །རྒྱན་རྣམས་དག་གི་ལམ་འདི་ཉིད་ནི་རྣམ་པར་
ཕྱེ། །བརྗོད་པའི་ཡུལ་ལས་འདས་པར་ཡོངས་སུ་གནས་པ་ཡི། །ཁྱད་པར་
རྣམས་ནི་གོམས་པ་ཉིད་ཀྱིས་དབྱེ་བར་ནུས། །ཞེས་སྙན་ངག་གི་མཚོན་
ཐབས་ཏེ་རྒྱན་ལ་ཚད་བཀག་དང་གྲངས་ངེས་མ་མཛད་པར། « སྙན་ངག་མེ་
497

སྦྲང་ཆར་ལོ་འཁོར 20 དཔེ་ཚོགས། •
ལོང 》 དུ་མཚོན་པའི་རྒྱན་འདི་དག་གིས་མཚོན་པའི་རྒྱན་གྱི་དབྱེ་བ་མང་བོ་་་་་
ཞིག « སྙན་ངག་མེ་ལོང 》 དུ་བསྟན་པའི་རྒྱན་འདི་དག་ལ་རིགས་འགྲེ་བྱས་་་་་་
ནས་མཁས་པ་དག་གིས་གསར་གཏོད་དང་བེད་སྤྱོད་བྱ་བར་རིགས་སོ་ཞེས་ང་
ཚོ་ལ་བགོ་སྐལ་དང་བགྲོད་ལམ་ཡངས་པོ་ཞིག་ཕྱེས་ཡོད་ཀྱང་། ང་ཚོས 《 སྙན་
ངག་མེ་ལོང 》 དུ་བསྟན་པ་དག་ལས་ལོགས་སུ་རྒྱན་གཅིག་ཀྱང་ཁ་སྣོན་དང་་་་་
གསར་གཏོད་བྱེད་མ་ཐུབ་པས། « སྙན་ངག་མེ་ལོང 》 གིས་བོད་ཀྱི་སྙན་ངག་
ལ་ཚད་བཟུང་དང་བཀག་སྡོམ་བྱས་པར་སྨྲ་བ་ལ་རྒྱུ་མཚན་ཆེན་པོ་མེད་པར་་་་
སྙམ། བོད་ཀྱི་མཁས་པ་དག་གིས་གྲོང་ཚིག་ལ་མཐའ་གཅིག་ཏུ་སྨོད་པ་ཡང་
མཐའ་འཁོབ་ལུང་ཀྱོག་གི་ཚིག་ཙམ་ལ་ཟེར་བ་མིན་ཏེ།
འཁྲིག་ཚིག་དང་
འདོད་གཏམ་ཐད་ཀར་དམར་རྗེན་དུ་བརྗོད་པ་ལ་གྲོང་ཚིག་ཅེས་བརྗོད་པ་ནི་
སྙན་ངག་གི་བསྟན་བཅོས་དག་ལ་བལྟས་ན་ཤེས་ནུས་སོ།།
ང་ཚོས་བྱ་དངོས་གང་དང་གང་གི་ལེགས་ཉེས་དཔྱོད་པའི་ཚེ།
དངོས་དེ་དང་དེའི་ངོ་བོ་དང་རང་བཞིན་ལ་གཟུ་བོར་གནས་པའི་སྒོ་ནས་ཞིབ་
འཇུག་དང་རྟོག་དཔྱོད་ལེགས་པོ་ཞིག་བྱེད་རྒྱུ་ནི་མ་མཐའི་ཆ་རྐྱེན་དང་དངོས་
གཙོའི་ལྟ་བ་ཞིག་ཀྱང་ཡིན་མོད། དེང་གི་ན་གཞོན་ལ་ལས་དེ་ལས་ལྡོག་སྟེ་
ཞིབ་འཇུག་ལེགས་པོ་མི་བྱེད་པར་རང་ལྟ་མཆོག་འཛིན་སྒོས 《 སྙན་ངག་མེ་་་་་་
ལོང 》 གཙོས་བོད་ཀྱི་སྲོལ་རྒྱུན་རིག་གནས་ཡོད་ཚད་ལ་མཐོང་ཆུང་དང་ངན་
སྨྲས་བྱེད་པ་ནི་ཧ་ཅང་ཐལ་ཆེ་བའི་སྣང་ཚུལ་ཞིག་དང་རང་མཚང་སྒྲོག་པ་་་་་་་་
ཙམ་དུ་ཟད་དོ། །ང་ཚོས« སྙན་ངག་མེ་ལོང 》 དུ་བསྟན་པའི་དཔེ་རྒྱན་དང་
498

•
དཔྱད་རྩོམ་ཚངས་པའི་ཐིག་རིས།
བསྡུས་བརྗོད། ཕྲ་མོ་དང་གབ་ཚིག་གི་རྒྱན་སོགས་ལ་སློབ་སྦྱོང་ལེགས་པོ་བྱས་
ཏེ་མུ་མཐུད་དུ་རྒྱུན་འཛིན་དང་དར་སྤེལ་དུ་བཏང་བའི་རྨང་གཞིའི་སྟེང་ནས་
མི་རིགས་རང་གི་མཛེས་དཔྱོད་ཀྱི་མོས་པ་དང་མཐུན་པའི་མཚོན་ཐབས་་་་་་་་་་་་
གསར་གཏོད་དང་མི་རིགས་གཞན་གྱི་རྩོམ་རིག་ལས་ལེགས་ཆ་སྡུད་ལེན་བྱས་
ནས་དེ་ཉིད་སྤུས་ཇེ་ལེགས་དང་འཐུས་ཇེ་ཚང་དུ་གཏོང་བ་ལས་ལེགས་ཉེས་ཀྱི་
དཔྱད་འཇོག་ཅི་ཡང་མེད་པར་བོད་ཀྱི་སྲོལ་རྒྱུན་སྙན་ངག་ལ་སྨོད་ཅི་ཐུབ་་་་་་་
དང་། གཞན་རིགས་ཀྱི་སྙན་ངག་དང་མཚོན་ཐབས་ལ་ཁྱི་དང་གློ་བ་འཕྲད་
པ་ལྟར་བླང་དོར་ཅི་ཡང་མི་འབྱེད་པར་སྡུད་ལེན་བྱེད་གང་ཐུབ་ཀྱིས་རང་གི་་་་
ཐུན་མིན་གྱི་ཁྱད་ཆོས་ལྡན་པའི་རིག་གནས་རྩ་མེད་དུ་གཏོང་བ་ནི་མཐར་་་་་་་་
གཏུགས་ན་རང་གི་མི་རིགས་འདི་ཉིད་རྩ་མེད་དུ་གཏོང་བ་ལས་མ་འདས་སོ།།
ང་ཚོས་མི་རིགས་གཞན་གྱི་རྩོམ་རིག་ལས་མཚོན་སྟངས་ལེགས་པོ་འགའ་
རེ་ནང་འདྲེན་བྱས་ན་ཡང་། རྩོམ་སྟངས་དེ་རིགས་རང་རེ་བོད་ལ་དར་རྒྱས་
འགྲོ་རིན་ནི་ཀློག་པ་པོ་རྣམས་ཀྱིས་དང་ལེན་བྱེད་མིན་ལ་རག་ལས་པ་ཡིན།
མི་རིགས་གང་དང་གང་ཡིན་ཀྱང་རང་གི་ཐུན་མིན་གྱི་མཛེས་དཔྱོད་ལྟ་བ་རེཪེ་་་་
ཡོད་ལ། དེ་ནི་ཁོ་ཚོས་བྱ་དངོས་ཀྱི་ལེགས་ཉེས་དཔྱོད་པའི་ཚད་གཞིའང་ཡིན།
རྩོམ་པ་པོ་དང་སྙན་ངག་པ་སུ་ཡིན་ཡང་དེ་ལ་གདེང་འཇོག་དང་བརྩི་བཀུར་་་་
བྱེད་དགོས་པ་ཡིན། །དེས་ན་སྙན་ངག་གི་རྩོམ་སྟངས་ནང་འདྲེན་བྱེད་ན་བོད་
མིའི་མཛེས་དཔྱོད་ཀྱི་ལྟ་སྟངས་ལ་བསྟུན་དགོས། དེ་ཡང་མཛེས་དཔྱོད་ཀྱི་ལྟ་
བ་ལ་དབྱེ་ན་ཕྱི་རོལ་ཡུལ་གྱི་ཁྱད་པར་ལས་བྱུང་བའི་དངོས་པོའི་མཛེས་དཔྱོད་
499

སྦྲང་ཆར་ལོ་འཁོར 20 དཔེ་ཚོགས།
ལྟ་བ་དང་། ནང་སེམས་ཀྱི་བག་ཆགས་ལས་སྐྱེས་པའི་མཛེས་དཔྱོད་ལྟ་བ། ཕྱི་
རོལ་ཡུལ་གྱི་དངོས་པོའི་ཁྱད་པར་དང་ནང་སེམས་ཀྱི་བག་ཆགས་གཉིས་ཟུང་
དུ་འབྲེལ་བ་ལས་བྱུང་བའི་མཛེས་དཔྱོད་ཀྱི་ལྟ་བ་གསུམ་ལས་འདི་ནི་ཕྱི་མ་་་་་་་
ལྟར་ཡིན་ལ། ཁ་དོག་ལྟ་བུར་མཚོན་ནའང་། བོད་མི་རྣམས་ཀྱིས་དཀར་པོ་
དང་སེར་པོ་སོགས་མཆོག་ཏུ་འཛིན་ཞིང་། མིའི་མཛེས་ཆོས་ཐད། བུད་མེད་
ཀྱི་ཤ་རྩ་དཀར་ཅིང་འགྲམ་པའི་མཁུར་ཚོས་དམར་པོ་ཅན་མཛེས་པར་བརྩི་་་་་་
ཞིང་། སྐྱེས་པ་ཤ་རྩ་སྨུག་པོ་དང་གཟུགས་རིང་བ་མཛེས་པར་འཛིན་པ་
སོགས་མི་རིགས་གཞན་དང་ཐུན་མོང་མ་ཡིན་པའི་མཛེས་དཔྱོད་ལྟ་བ་དང་་་་་་
དགའ་ཕྱོགས་ཡོད་པས་ང་ཚོས་གསར་རྩོམ་དང་ནང་འདྲེན་གང་བྱེད་ཀྱང་དེ་
ལ་བརྩི་བཀུར་དང་སྣང་འཇོག་བྱེད་རྒྱུ་ནི་ཧ་ཅང་གལ་ཆེ་བར་སྙམ།
ང་ཚོས་སྙན་ངག་འབྲི་དུས། ཀློག་མཁན་མང་ཤོས་ཀྱི་མཛེས་དཔྱོད་དང་
མྱོང་སྟོབས་ལ་གདེང་འཇོག་བྱེད་པ་ནི་ཧ་ཅང་འོས་པ་ཞིག་རེད། ཡིན་ན་
ཡང་ཀློག་མཁན་ཁོ་ན་མ་གཏོགས་སྙན་ངག་རང་ངོས་ཀྱི་མཛེས་སྡུག་དང་སྒྱུ་་་་་
རྩལ་ལའང་བསམ་བློ་ལེགས་པོ་གཏོང་དགོས། ཀློག་མཁན་ལ་ལས་སྙན་ངག་
གང་ཞིག་བཀླགས་མ་ཐག་ཏུ་དོན་མ་གོ་ཚེ་དེ་ནི་མཐའ་གཅིག་ཏུ་སྙན་ངག་གི་
སྐྱོན་དུ་བརྩི་བ་ནི་ལོག་རྟོག་ཅིག་སྟེ། རྒྱ་གར་གྱི་སྙན་ངག་སྨྲ་བ་ཆེན་པོ་ཐེ་
ཀོར་གྱིས“སྙན་ངག་ཅེས་པ་དེ་ཐོག་མར་སྙན་ངག་ཡིན་དགོས”ཞེས་གསུངས་
པ་ལྟརར། སྙན་ངག་ལ་ཡང་རང་ཉིད་ཀྱི་ཐུན་མོང་མ་ཡིན་པའི་སྒྱུ་རྩལ་གྱི་ཁྱད་
ཆོས་ཤིག་ཡོད་པ་རེད། ཀློག་མཁན་གྱིས་བལྟས་མ་ཐག་ཏུ་བརྗོད་དོན་ཡོངས་
500

དཔྱད་རྩོམ་ཚངས་པའི་ཐིག་རིས།
རྫོགས་རྟོགས་ནུས་ཤིང་བཀླགས་ཚར་རྗེས་བསམ་གཞིག་གང་ཡང་གཏོང་རྒྱུ
མེད་པ་ཞིག་ཡིན་ན་དེ་སྙན་ངག་ལེགས་པོ་ཞིག་གཏན་ནས་མིན་སྙམ། སྙན་
ངག་མཁན་ལ་ལས་སྙན་ངག་ལ་བསམ་བཞིན་དུ་ཀློག་མཁན་ལ་བསམ་བློ་་་་་་་་
གཏོང་སའི་གནས་ཤིག་གམ་སྐལ་ཞིག་འཇོག་པ་དེ་ནི་ཐབས་མཆོག་ཅིག་རེད།
སྙན་ངག་ལེགས་པོ་ཞིག་ཡིན་ན། ཅི་ཙམ་བལྟས་པ་དེ་ཙམ་གྱིས་སྒྱུ་རྩལ་གྱི་
མཛེས་པ་དང་བརྗོད་དོན་གཏིང་ཇེ་ཟབ་ཏུ་འགྲོ་བ་རེད། ད་དུང་ཀུན་རྟོག་
འཕྲོ་སའི་ཡུལ་ཇེ་ཡངས་དང་རྗེས་ཚོར་གྱི་རོ་འཛད་མཐའ་མེད་པ་ཞིག་མྱོང་རྒྱུ་
ཡོད་པ་རེད། ཡིན་ན་ཡང་འགའ་ཞིག་གི་སྙན་ངག་ལ་ཐེངས་ཅི་ཙམ་བལྟས་
ཀྱང་ཚོར་སྣང་ཅི་ཡང་སྟེར་རྒྱུ་མེད་པ་དེ་ནི་སྙན་ངག་གི་གོལ་ས་ཞིག་ཡིན་པ་མ་
གཏོགས་ཡོན་ཏན་ཞིག་ཏུ་གཏན་ནས་མི་སེམས་སོ།།
རྗེ་ཙོང་ཁ་པའི་སྙན་ངག་ལ་རྩོམ་པ་པོའི་བཅོས་མིན་གྱི་བརྩེ་དུང་དང་་་་་་་
སྙིང་རྗེ། སྡུག་ཡུས། སྐྱོ་ཤས། དགའ་སྣང་སོགས་ཚོར་འདུ་ཤུགས་དྲག་གིས་
ཟིན་ཅིང་། ཀློག་མཁན་དབང་རྟུལ་ཞིག་གིས་བལྟས་ནའང་དེ་དང་འཚམ་
པའི་གོ་རྒྱུ་ཞིག་དང་། དབང་འབྲིང་ཞིག་གིས་བལྟས་ན་དེ་ལས་ཟབ་པ་ཞིག
དབང་རྣོན་ཞིག་གིས་བལྟས་ན་དེ་ལས་ཀྱང་ཟབ་པ་ཞིག་གོ་རྒྱུ་ཡོད་པས་ང་་་་་་་
ཚོས་ཁོང་གི་སྙན་ངག་ལ་མིག་དཔེ་བྱ་བར་རིགས། ལ་ལ་ཞིག་གིས་བོད་ཀྱི་
མཁས་པ་སྔ་མ་དག་གི་སྙན་ངག་ལ་གོང་གསལ་གྱི་ཁྱད་ཆོས་དེ་དག་མེད་པར་
སྨྲ་ཞིང་། ཡང《 ཚངས་དབྱངས་རྒྱ་མཚོའི་མགུར་གླུ 》 ལ་ཁྱད་ཆོས་དེ་ལྡན་
པར་འདོད་དེ། དཔེར་ན་ཁོང་གི“སོ་དཀར་པགས་པའི་འཛུམ་མདངས།
501

སྦྲང་ཆར་ལོ་འཁོར 20 དཔེ་ཚོགས།
བཞུགས་གྲལ་སྤྱི་ལ་བལྟས་བྱུང༌། །ཟུར་མིག་ཁྲ་མོའི་སྒྲིལ་མཚམས། །གཞོན་
པའི་གདོང་ལ་བལྟས་བྱུང་། །”ཞེས་པ་འདི་བཀླགས་རྗེས་བཤད་མི་ཤེས་པའི་
ཚོར་བ་ཞིག་དང་འཆར་ཡན་གྱི་ཞིང་ཁམས་ཡངས་ཤིང་མུ་མེད་པ་ཞིག་ལ་་་་་་་་
འབྱམས་འགྲོ། འདི་ནི་སྙན་ངག་ལེགས་པོ་ཞིག་གི་ཁྱད་ཆོས་རེད།
སྙན་ངག་གི་ཁྲོད་དུ་ཡུལ་ལྗོངས་འབྲི་བ་ལྟ་བུར་མཚོན་ན། ཕྱི་རོལ་གྱི་
ཡུལ་ལྗོངས་དེ་དང་སྙན་ངག་པའི་སེམས་པ་གཉིས་ཕན་ཚུན་རྒྱང་ཆད་ཀྱི་ཚུལ་
དུ་མ་ལུས་པར་སྙན་ངག་པའི་སེམས་ཀྱི་ཚོར་སྣང་དེ་ཕྱི་རོལ་གྱི་ཡུལ་ལྗོངས་་་་་་་་
དེའི་སྟེང་དུ་འཕོས་ཤིང་སིམ་སྟེ་དེ་གཉིས་མེ་དང་མེ་འཕྲད་པ་བཞིན་དབྱེར་་་་་
མེད་དུ་འདྲེས་པ་ལྟ་བུ་དང་། ཡང་ཉི་ཟླ་སྐར་གསུམ་དང་སྲོག་ཆགས་སོགས་
སྙན་ངག་གི་ཁྲོད་དུ་བྲིས་ཏེ་མི་དང་བསམ་བློ་སྣ་ཚོགས་ཀྱི་མཚོན་དོན་དུ་བྱེད་
པ་སོགས་ནི་སྙན་ངག་གི་ཐབས་ལམ་ཡག་པོ་ཞིག་ཡིན་པས་རང་རེ་བོད་ཀྱི་་་་་་་
སྙན་ངག་དར་རྒྱས་གོང་འཕེལ་དུ་འགྲོ་བའི་ཐབས་ལམ་ཡང་དག་པ་ཞིག་རེད་
སྙམ། ད་ལྟའི་བོད་ཀྱི་སྙན་ངག་ལ་མཚོན་ན་ལོ་རབས་བརྒྱད་ཅུའི་སྐབས་ལྟར་
མི་རིགས་ཀྱི་ལས་སྐལ་དང་མདུན་ལམ་ལ་སེམས་ཁུར་གྱིས་མི་རིགས་ཀྱི་ཞན་ཆ་
ཐེར་འདོན་དང་ཡར་སྐུལ་བྱེད་པའི་སྙན་ངག་ལས་འདས་ཏེ་གཙོ་བོ་སྙན་ངག་
པ་རང་སྟེང་གི་སྡུག་བསྔལ་དང་འདོད་བརྩེ་མཚོན་པ་ཤས་ཆེ་ཞིངང་། དེའི་
ཕྱོགས་གྲུབ་འབྲས་ཅུང་ལེགས་པོ་བླངས་ཡོད་ན་ཡང་ང་ཚོས་སྔར་བཞིན་མི་་་་་་
རིགས་ཀྱི་ལས་སྐལ་ལ་བསམ་གཞིག་ཟབ་མོ་བྱེད་པའི་སྙན་ངག་ལ་མཐོང་ཆེན་
དང་ཤུགས་སྣོན་བྱེད་དགོས། རྒྱུ་མཚན་ནི་ང་ཚོའི་མི་རིགས་འདི་ལ་ད་དུང་
502

• དཔྱད་རྩོམ་ཚངས་པའི་ཐིག་རིས།
ཡང་རྗེས་ལུས་ཀྱི་ཆ་དང་ཞན་ཆ་མང་དུ་སྣང་བའི་ཕྱིར་རོ།།
སྙན་ངག་གི་སྐད་ཆའི་ཕྱོགས་ནས་བཤད་ན། སྤྱིར་བཏང་གི་སྐད་ཆ་དང་
བརྡ་སྤྲོད་ཀྱི་ཆོས་ཉིད་ལས་བརྒལ་ཏེ་དབང་ཤེས་ལྔའི་ཡུལ་ཕན་ཚུན་བརྗེ་སྤོར་
བྱས་ནས་བརྗོད་དོན་ངོ་མཚར་བའི་ཚུལ་གྱིས་མཚོན་ཏེ།
དཔེར་ན“བྱིན་
རླབས་ཀྱི་དྲོད་མ་ཡལ་བ།” “རྨོངས་པའི་དངོས་པོ་ཁམ་དུ་ཟ་བ།” “ཉི་འོད་
འཐུང་བ།” “མིག་གི་བདུད་རྩི།” “རྣ་བའི་བུ་རམ།” “ཏིང་འཛིན་དཀར་
པོ” ལྟ་བུ་སོགས་སྲོལ་རྒྱུན་སྙན་ངག་ཏུ་ཧ་ཅང་མང་ཞིང་སྙན་ངག་གི་ཉམས་
འདོན་པ་དང་བརྗོད་དོན་མཚོན་པ་ལ་ཁྱད་ཆོས་ཆེན་པོ་ཡོད་པས། ང་ཚོས་
འདི་དག་གི་རྨང་གཞིའི་སྟེང་གསར་གཏོད་གང་འཚམ་རེ་བྱས་ཏེ་བོད་ཀྱི་སྙན་
ངག་གི་བརྡ་སྤྲོད་ཕུན་སུམ་ཚོགས་པར་གཏོང་དགོས།
བོད་ཀྱི་སྙན་གཞུང་སྔ་མ་དག་ལས། “སྙན་ངག་ཅེས་པ་ནི་སྙན་ཞིང་
འཇེབས་པའི་ཚིག་སྦྱོར་ཞིག་ལ་བྱ”གསུངས་པ་ནི་སྙན་ངག་གི་སྒྲ་བཤད་ཙམ་་་་
མམ་ངེས་ཚིག་ཙམ་དང་། ཡང་ན་སྙན་ངག་གི་རྩ་བའི་ཁྱད་ཆོས་ཉིད་དུ་གོ་ན་
ཤིན་ཏུ་ལེགས་ཏེ། དེ་མིན་སྙན་ངག་ཅེས་པ་ནི་གཏིང་ཟབ་ཅིང་རྒྱ་ཆེ་བའི་
རིག་པའི་གནས་ཤིག་ཡིན་པས་དེའི་མཚན་ཉིད་ནི་འདི་ཙམ་མོ་ཞེས་སྟབས་་་་་
བདེ་བའི་ཚིག་གཅིག་གིས་སུས་ཀྱང་སྨྲ་རྒྱུ་མེད་ལ། སྙན་ངག་པའི་རྒྱབ་རྟེན་
གྱི་མཚན་ཉིད་རིག་པའི་གཞུང་ལུགས་དང་། སྙན་ངག་པའི་མཛེས་དཔྱོད་
དང་མྱོང་བ། སྤྱི་ཚོགས་དང་རང་བྱུང་ཁོར་ཡུག ལོ་རྒྱུས་ཀྱི་རྒྱབ་ལྗོངས་དང་
དུས་